ระเบียบกรุงเทพมหานครระเบียบกรุงเทพมหานครว่าด้วยกรรมการชุมชนพ.ศ.2534--------------โดยที่เป็นการสมควรปรับปรุงระเบียบกรุงเทพมหานคร ว่าด้วยกรรมการชุมชน พ.ศ.2528 อาศัยอำนาจตามความในมาตรา 49 และมาตรา 89แห่งพระราชบัญญัติระเบียบบริหาร ราชการกรุงเทพมหานคร พ.ศ.2528 ผู้ว่าราชการกรุงเทพมหานคร จึงกำหนดระเบียบขึ้นไว้ ดังต่อไปนี้ข้อ 1 ระเบียบนี้เรียกว่า `ระเบียบกรุงเทพมหานครว่าด้วยกรรมการชุมชน พ.ศ.2534'ข้อ 2 ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ 3 ให้ยกเลิกระเบียบกรุงเทพมหานครว่าด้วยกรรมการชุมชน พ.ศ. 2528บรรดาข้อบังคับ ระเบียบหรือคำสั่งอื่นใดในส่วนที่กำหนดไว้แล้วในระเบียบนี้ซึ่งขัดหรือ แย้งกับระเบียบนี้ ให้ใช้ระเบียบนี้แทนข้อ 4 ให้ปลัดกรุงเทพมหานครรักษาการตามระเบียบนี้และให้มีอำนาจออกข้อบังคับ ระเบียบคำสั่ง เพื่อปฏิบัติการให้เป็นไปตามระเบียบนี้หมวด 1ข้อความทั่วไปข้อ 5 ในระเบียบนี้ (1) ชุมชนหมายความว่า ชุมชนแออัด ชุมชนชานเมือง เคหะชุมชน หมู่บ้านจัดสรร และชุมชนเมืองที่กรุงเทพมหานครกำหนดขึ้นทั้งนี้โดยทำเป็นประกาศของกรุงเทพมหานคร (2)สมาชิกชุมชน หมายความว่า ผู้มีชื่ออยู่ในทะเบียนบ้านในชุมชนนั้น (3)ผู้อำนวยการเขต หมายความว่า ผู้อำนวยการเขตท้องที่ (4)เจ้าหน้าที่ หมายความว่า ผู้ซึ่งได้รับการแต่งตั้งหรือมอบหมายจากผู้อำนวยการ เขตให้ปฏิบัติงานตามระเบียบนี้ (5)ทรัพย์สินในความครอบครองของคณะกรรมการชุมชน หมายความว่าทรัพย์สินที่ คณะกรรมการชุมชนครอบครองและใช้ประโยชน์อยู่ข้อ 6 แบบพิมพ์และทะเบียนต่าง ๆ ให้เป็นไปตามแบบที่ปลัดกรุงเทพมหานครกำหนดหมวด 2กรรมการชุมชนข้อ 7 กรรมการชุมชนเป็นตัวแทนสมาชิกชุมชนข้อ 8 ในชุมชนหนึ่งให้มีกรรมการชุมชนซึ่งมาจากการเลือกตั้งจำนวนอย่างน้อยชุมชนละ7 คน ถ้าชุมชนใดมีจำนวนราษฎรเกิน 140 ครอบครัวให้มีการเลือกกรรมการชุมนุมนั้นเพิ่มอีก 1คนต่อจำนวนราษฎรทุก 20 ครอบครัว เศษของ 20 ถ้าเกิน 10ให้นับเป็น 20 แต่ทั้งนี้ เมื่อรวมกรรมการชุมชนทั้งหมดแล้วจะต้องไม่เกินจำนวน 25 คนข้อ 9 คณะกรรมการชุมชนประกอบด้วยตำแหน่งต่างๆ ดังต่อไปนี้ (1)ประธานกรรมการ (2)รองประธานกรรมการ (3)เลขานุการ (4) เหรัญญิก (5)นายทะเบียน (6)ประชาสัมพันธ์ (7)ตำแหน่งอื่นใด ตามที่คณะกรรมการชุมชนเห็นสมควรแต่งตั้งข้อ 10ผู้มีสิทธิสมัครเข้ารับการเลือกตั้งเป็นกรรมการชุมชนจะต้องมีคุณสมบัติดังต่อไปนี้ (1)มีสัญชาติไทย (2) อายุ 20ปีบริบูรณ์ นับถึงวันสมัครรับเลือกตั้ง (3)มีชื่ออยู่ในทะเบียนบ้านในชุมชนติดต่อกันถึงวันสมัครรับเลือกตั้งไม่น้อยกว่า 180 วัน (4)มีความจงรักภักดีต่อชาติ ศาสนา และพระมหากษัตริย์ (5)เป็นบุคคลที่ประกอบอาชีพสุจริต ไม่ประพฤติตนเป็นภัยต่อสังคมข้อ 11 บุคคลผู้มีลักษณะดังต่อไปนี้ เป็นบุคคลต้องห้ามมิให้ใช้สิทธิสมัครรับเลือกตั้งคือ (1)ติดยาเสพติดให้โทษ (2)วิกลจริตหรือจิตฟั่นเฟือนไม่สมประกอบ (3)หูหนวกและเป็นใบ้ซึ่งไม่สามารถอ่านและเขียนหนังสือได้ (4) ภิกษุสามเณร นักพรต หรือนักบวช (5)ต้องคำพิพากษาหรือคำสั่งที่ชอบด้วยกฎหมายให้จำคุก และถูกคุมขับอยู่โดยหมายของศาล หรือโดยคำสั่งที่ชอบด้วยกฎหมายนั้น (6)เคยต้องคำพิพากษาหรือคำสั่งที่ชอบด้วยกฎหมายให้จำคุกตั้งแต่สองปีขึ้นไป และ ได้พ้นโทษมายังไม่ถึงห้าปีในวันสมัครรับเลือกตั้งเว้นแต่ความผิดอันได้กระทำโดยประมาท (7)เป็นสมาชิกสภาซึ่งมีหน้าที่ทางนิติบัญญัติ สมาชิกสภาท้องถิ่น สมาชิกสภาเขตคณะ ผู้บริหารท้องถิ่น ผู้บริหารท้องถิ่นหรือข้าราชการการเมืองตามกฎหมายว่าด้วยระเบียบข้าราชการการเมืองข้อ 12 บุคคลดังต่อไปนี้ เป็นผู้มีสิทธิเลือกตั้ง (1) มีสัญชาติไทย (2)มีชื่ออยู่ในทะเบียนบ้านในชุมชนไม่น้อยกว่า 90 วัน ติดต่อกันถึงวันเลือกตั้ง (3) อายุ 20ปีบริบูรณ์ในวันที่ 1 มกราคมของปีที่มีการเลือกตั้งข้อ 13 บุคคลผู้มีลักษณะดังต่อไปนี้ในวันเลือกตั้งเป็นบุคคลต้องห้ามมิให้ใช้สิทธิเลือกตั้ง คือ (1)เป็นบุคคลต้องห้ามตามข้อ 11 (2) (3) หรือ (4) (2)ต้องคุมขังอยู่โดยหมายของศาลหรือคำสั่งที่ชอบด้วยกฎหมายข้อ 14 กรรมการชุมชนดำรงตำแหน่งตามวาระคราวละ 2 ปี นับแต่วันเลือกตั้งข้อ 15 กรรมการชุมชนพ้นจากตำแหน่งเมื่อ (1)ครบกำหนดตามวาระ (2) ตาย (3) ลาออก (4)ย้ายออกจากชุมชน (5)ปรากฏภายหลังว่าขาดคุณสมบัติตามข้อ 10 หรือ มีลักษณะต้องห้ามตามข้อ 11 (6)กรรมการว่างลงเกินกว่ากึ่งหนึ่ง กรรมการส่วนที่เหลือให้ถือว่าพ้นจากตำแหน่ง (7)หัวหน้าครอบครัวในชุมชนจำนวน 1 ใน 3 เข้าชื่อเสนอต่อประธานกรรมการ ชุมชน ให้กรรมการชุมชนคนใดคนหนึ่งพ้นจากตำแหน่งและกรรมการชุมชนเกินกว่ากึ่งหนึ่ง ของกรรมการชุมชนทั้งชุดให้ความเห็นชอบ (8)หัวหน้าครอบครัวในชุมชน จำนวน 3 ใน 4 เข้าชื่อ เสนอต่อผู้อำนวยการเขต ให้กรรมการชุมชนทั้งชุดพ้นจากตำแหน่งและผู้อำนวยการเขตให้ความเห็นชอบ (9)ต้องโทษจำคุกฐานกระทำความผิดในคดีอาญายกเว้นการกระทำความผิดลหุโทษ หรือกระทำความผิดโดยประมาทหมวด 3การเลือกตั้งกรรมการชุมชนข้อ 16 ให้ผู้อำนวยการเขต แต่งตั้งเจ้าหน้าที่ดำเนินการเลือกตั้งอย่างน้อย7 คนข้อ 17ผู้สมัครเข้ารับการเลือกตั้งเป็นกรรมการชุมชนต้องยื่นใบสมัครด้วยตนเอง พร้อมหลักฐานสำเนาทะเบียนบ้าน บัตรประจำตัวประชาชนและรูปถ่ายหน้าตรง ตามวัน และสถานที่ที่กำหนดกำหนดวันรับสมัคร วันเลือกตั้งสถานที่รับสมัครเลือกตั้งและสถานที่เลือกให้ทำเป็นประกาศของผู้อำนวยการเขตข้อ 18ในชุมชนใดถ้ามีผู้สมัครไม่เกินจำนวนกรรมการชุมชนที่กำหนดไว้ให้ถือว่าผู้สมัครได้รับ เลือกตั้งโดยไม่มีการเลือกตั้งข้อ 19 วิธีการเลือกตั้งกรรมการชุมชนให้เป็นไปตามที่ปลัดกรุงเทพมหานครกำหนดข้อ 20 ให้ผู้อำนวยการเขตจัดทำประกาศบัญชีรายชื่อผู้มีสิทธิ์เลือกตั้งและให้มีอำนาจใน การเพิ่มชื่อและถอนชื่อผู้มีสิทธิเลือกตั้งได้การประกาศบัญชีรายชื่อผู้มีสิทธิ์เลือกตั้งให้ติดประกาศไว้ในชุมชนให้ทราบก่อนวันเลือกตั้ง อย่างน้อย 7 วันถ้าผู้มีสิทธิเลือกตั้งเห็นว่าตนไม่มีชื่ออยู่ในบัญชีรายชื่อผู้มีสิทธิ์เลือกตั้ง หรือมีผู้ซึ่งไม่มีสิทธิ์เลือกตั้งมีชื่ออยู่ในบัญชีรายชื่อผู้มีสิทธิ์เลือกตั้ง ให้มีสิทธิยื่นคำร้องขอเพิ่มเติมชื่อหรือขอถอนชื่อต่อผู้อำนวยการเขต ก่อนวันเลือกตั้งไม่น้อยกว่า 3 วันข้อ 21 ให้ผู้อำนวยการเขตจัดทำประกาศแต่งตั้งและถอดถอนกรรมการชุมชนและเสนอให้ ผู้ว่าราชการกรุงเทพมหานครลงนามในบัตรประจำตัวกรรมการชุมชนข้อ 22 เมื่อกรรมการชุมชนว่างลงเพราะเหตุอื่น นอกจากการพ้นจากตำแหน่งตามข้อ15 (1)(6) หรือ (8)ให้ผู้อำนวยการเขตจัดให้มีการเลือกตั้งกรรมการชุมชนภายในกำหนดเวลา 45วัน นับแต่วันที่กรรมการชุมชนนั้นพ้นจากตำแหน่งเว้นแต่วาระของกรรมการชุมชนจะเหลือไม่ถึง 180 วันกรรมการชุมชนซึ่งได้รับการเลือกตั้งใหม่ให้อยู่ในตำแหน่งได้เพียงเท่ากำหนดเวลาของผู้ซึ่ง ตนแทนข้อ 23 เมื่อกรรมการชุมชนพ้นจากตำแหน่งตามข้อ 15 (1)ให้ผู้อำนวยการเขตจัดให้มีการเลือกตั้งกรรมการชุมชนชุดใหม่ ภายในกำหนดเวลา 30 วันนับแต่วันที่กรรมการชุมชนพ้น จากตำแหน่งในกรณีที่กรรมการชุมชนพ้นจากตำแหน่งตามข้อ 15 (6) หรือ (8)ให้ผู้อำนวยการเขตจัดให้มีการเลือกตั้งกรรมการชุมชนชุดใหม่ภายในกำหนดเวลา 45 วันนับแต่วันที่กรรมการชุมชนพ้นจากตำแหน่งและให้กรรมการชุมชนชุดใหม่มีวาระการดำรงตำแหน่ง 2 ปี ตามข้อ 14ในกรณีที่ผู้อำนวยการเขตเห็นว่ามีเหตุสุดวิสัยไม่สามารถดำเนินการตามวรรคหนึ่งและวรรค สองได้ให้คณะกรรมการชุดเดิมปฏิบัติหน้าที่ต่อไปจนกว่าการเลือกตั้งกรรมการชุดใหม่แล้วเสร็จข้อ 24 เมื่อคณะกรรมการชุมชนพ้นจากตำแหน่งตามข้อ 15 (1) (6) หรือ (8) คณะกรรมการชุมชนจะต้องส่งมอบงานและทรัพย์สินในความครอบครองของคณะกรรมการชุมชนให้แก่ผู้อำนวยการเขตภายใน 15 วันนับแต่วันที่คณะกรรมการชุมชนชุดใหม่ได้รับเลือกตั้ง เพื่อให้ ผู้อำนวยการเขตมอบให้คณะกรรมการชุมชนชุดใหม่ต่อไปหมวด 4การดำเนินงานของกรรมการชุมชนข้อ 25 คณะกรรมการชุมชนมีอำนาจหน้าที่ ดังต่อไปนี้ (1)ส่งเสริมการปกครองระบอบประชาธิปไตยที่มีพระมหากษัตริย์เป็นประมุข (2)ประสานงานและดำเนินงานร่วมกับหน่วยราชการองค์การ และหน่วยงาน เอกชนต่าง ๆที่เกี่ยวข้องในอันที่จะก่อให้เกิดประโยชน์แก่ประชาชนในชุมชน (3)พัฒนาชุมชนทั้งด้านกายภาพ เศรษฐกิจและสังคมโดยการมีส่วนร่วมของ ประชาชนและระดมทรัพยากรในชุมชนมาใช้ให้เกิดประโยชน์สูงสุด (4)เสริมสร้างความสามัคคีและการมีวินัยของผู้อยู่อาศัยในชุมชน (5)ส่งเสริมวัฒนธรรม ศีลธรรม และประเพณีอันดีงาม (6)ดูแลรักษาทรัพย์สินของชุมชนและสาธารณสมบัติ (7)เผยแพร่ผลงาน ติดตาม และรายงานการปฏิบัติงานของหน่วยงาน และ องค์กรต่าง ๆที่เข้าไปปฏิบัติงานในชุมชนต่อผู้อำนวยการเขต (8)แต่งตั้งผู้มีความรู้ความสามารถเหมาะสม เป็นที่ปรึกษา หรือคณะทำงานใน ฝ่ายต่าง ๆข้อ 26 ผู้ได้รับแต่งตั้งตามข้อ 25 (8) ให้พ้นจากตำแหน่ง เมื่อ (1) ตาย (2) ลาออก (3)กรรมการชุมชนไม่น้อยกว่า 2 ใน 3 เห็นชอบให้พ้นจากตำแหน่ง (4)คณะกรรมการชุมชนซึ่งเป็นผู้แต่งตั้งพ้นจากตำแหน่งข้อ 27 ให้นักพัฒนาชุมชนของกรุงเทพมหานครและหรือเจ้าหน้าที่ที่ผู้อำนวยการเขตมอบหมายเป็นที่ปรึกษาของคณะกรรมการชุมชนข้อ 28 ให้ผู้อำนวยการเขตจัดให้มีการประชุมกรรมการชุมชนครั้งแรกภายใน 30วัน นับ แต่วันเลือกตั้ง เพื่อพิจารณาเลือกกรรมการชุมชนตำแหน่งต่าง ๆโดยให้ผู้อำนวยการเขตทำหน้าที่ ประธานในที่ประชุมหมวด 5หน้าที่ความรับผิดชอบของกรรมการชุมชนตำแหน่งต่าง ๆข้อ 29 ประธานกรรมการชุมชน มีหน้าที่ความรับผิดชอบ ดังนี้ (1)เรียกประชุมคณะกรรมการชุมชน และเป็นประธานในที่ประชุม (2)ควบคุมดูแลการติดตามผลการดำเนินงานของกรรมการและเจ้าหน้าที่ (3)เป็นตัวแทนของคณะกรรมการชุมชนในการติดต่อประสานกับหน่วยราชการ องค์ และหน่วยงานเอกชนต่าง ๆ (4)หน้าที่อื่น ๆ ตามที่กำหนดไว้ในระเบียบนี้ หรือที่คณะกรรมการชุมชนมอบหมายข้อ 30 รองประธานกรรมการชุมชน มีหน้าที่ความรับผิดชอบดังนี้ (1)ทำหน้าที่แทนประธานกรรมการชุมชนในกรณีที่ประธานกรรมการชุมชนไม่อยู่ หรืออยู่แต่ไม่อาจปฏิบัติหน้าที่ได้ (2)ปฏิบัติหน้าที่ตามที่ประธานกรรมการชุมชนมอบหมายข้อ 31 เลขานุการ มีหน้าที่ความรับผิดชอบ ดังนี้ (1)เตรียมการนัดประชุมและจัดระเบียบวาระการประชุม (2)จดรายงานการประชุม (3) จัดเก็บและดูแลรักษาเอกสารของคณะกรรมการชุมชน (4)ปฏิบัติหน้าที่ตามที่ประธานกรรมการชุมชนมอบหมายข้อ 32 เหรัญญิก มีหน้าที่ความรับผิดชอบดังนี้ (1)จัดทำบัญชีรายรับ-รายจ่าย (2)รับผิดชอบเก็บรักษาเงินสดไม่เกิน 1,000 บาท หากเกินกว่าจำนวนนี้ให้นำ ฝากธนาคารภายใน 7 วัน ในนามของชุมชน (3)ฝากและถอนเงิน สำหรับกรณีการถอนเงินให้ลงนามร่วมกับผู้ที่ได้มอบหมายจากคณะกรรมการชุมชนอีก 2 คน (4)จ่ายเงินตามที่คณะกรรมการชุมชนมีมติอนุมัติเว้นแต่กรณีฉุกเฉินให้ประธานกรรมการชุมชนมีอำนาจสั่งจ่ายได้ไม่เกิน 1,000 บาทแล้วให้รายงานต่อที่ประชุมในการประชุมครั้งต่อไป (5)จัดทำทะเบียนทรัพย์สินที่อยู่ในความครอบครองของคณะกรรมการชุมชน (6)ปฏิบัติหน้าที่ตามที่ประธานกรรมการชุมชนมอบหมายข้อ 33 นายทะเบียน มีหน้าที่ความรับผิดชอบ ดังนี้ (1)จัดทำแผนที่ชุมชน (2)สำรวจและจัดทำทะเบียนข้อมูลประชากรในชุมชนให้เป็นปัจจุบันอยู่เสมอ (3)ปฏิบัติหน้าที่ตามที่ประธานกรรมการชุมชนมอบหมายข้อ 34 ประชาสัมพันธ์ มีหน้าที่ความรับผิดชอบ ดังนี้ (1) จัดทำและเผยแพร่ข่าวสารต่างๆ (2)ประชาสัมพันธ์ให้สมาชิกชุมชนมีส่วนร่วมในการพัฒนา (3)รับเรื่องราวร้องทุกข์และรวบรวมปัญหาต่าง ๆ ของชุมชนเสนอต่อคณะกรรม การชุมชน (4)ปฏิบัติหน้าที่ตามที่ประธานกรรมการชุมชนมอบหมายหมวด 6การประชุมข้อ 35 ให้มีการประชุมคณะกรรมการชุมชนเดือนละครั้งในกรณีที่กรรมชุมชนไม่น้อยกว่า 1 ใน 3หรือที่ปรึกษาของคณะกรรมการชุมชนตามข้อ 27เห็นสมควรให้มีการประชุมคณะกรรมชุมชนเป็นกรณีพิเศษให้ประธานกรรมการเรียกประชุมภายใน 7วันข้อ 36 การนัดประชุมต้องแจ้งให้ทราบล่วงหน้าไม่น้อยกว่า 3 วันพร้อมทั้งวาระการประชุมเว้นแต่ได้นัดในที่ประชุมแล้วข้อ 37 การจัดระเบียบวาระการประชุม ให้จัดลำดับดังต่อไปนี้ (1)เรื่องที่ประธานจะแจ้งต่อที่ประชุม(2) เรื่องรับรองรายงานการประชุม (3)เรื่องเพื่อทราบ (4)เรื่องสืบเนื่องจากการประชุมครั้งที่แล้ว (5)เรื่องที่เสนอเพื่อพิจารณา (6)เรื่องอื่น ๆ (ถ้ามี)ข้อ 38 การประชุมคณะกรรมการชุมชน ต้องมีกรรมการชุมชนมาประชุมไม่น้อยกว่ากึ่งหนึ่งของกรรมการชุมชนที่ดำรงตำแหน่งอยู่ จึงจะเป็นองค์ประชุมข้อ 39 เมื่อพ้นกำหนดเวลาการประชุมไปแล้ว 30 นาทีกรรมการชุมชนยังไม่ครบองค์ ประชุมให้ประธานมีอำนาจขยายเวลาต่อไป หรือจะเลื่อนการประชุมหรือจะประชุมปรึกษาหารือกัน โดยไม่มีการลงมติก็ได้ในกรณีที่ไม่ครบองค์ประชุมให้เรียกประชุมครั้งใหม่ ภายใน 7 วันข้อ 40ในการประชุมให้ที่ประชุมพิจารณาเฉพาะเรื่องที่อยู่ในระเบียบวาระการประชุมและ ต้องดำเนินการพิจารณาตามระเบียบวาระการประชุมที่จัดไว้ข้อ 41 มติที่ประชุมให้ถือคะแนนเสียงข้างมากหากคะแนนเสียงเท่ากันให้ประธานเป็นผู้ชี้ ขาด และให้ถือมตินั้นเป็นที่สุดข้อ 42 ที่ปรึกษาคณะกรรมการชุมชนและคณะทำงานมีสิทธิเข้าร่วมประชุมและมีสิทธิขออภิปรายแสดงข้อคิดเห็นใด ๆ ก็ได้แต่ไม่มีสิทธิออกเสียงลงมติข้อ 43 ให้ประธานกรรมการชุมชนส่งรายงานการประชุมให้ผู้อำนวยการเขตทราบภายใน15 วันนับตั้งแต่วันประชุมบทเฉพาะกาลข้อ 44 กรรมการชุมชนซึ่งได้รับเลือกตั้งก่อนใช้ระเบียบนี้ให้ปฏิบัติหน้าที่ต่อไปตาม ระเบียบนี้จนกว่าจะครบวาระประกาศ ณ วันที่ 4 กันยายน พ.ศ. 2534พลตรี จำลอง ศรีเมืองผู้ว่าราชการกรุงเทพมหานคร